Buruj Cina

Buruj Cina merupakan kaedah pengelompokan bintang-bintang dari tamadun China Kuno yang berbeza sekali dari buruj-buruj yang diiktiraf oleh IAU kerana perkembangan astronomi Cina secara berasingan.

Pada zaman silam di China, para pemerhati angkasa membahagikan langit malam kepada 31 kawasan, iaitu Tiga Lingkungan ( sān yuán) dan Dua Puluh Lapan Puri ( èrshíbā xiù). Tiga Lingkungan ini menduduki kawasan berhampiran Kutub Samawi Utara.Bintang-bintang dalam Tiga Lingkungan ini boleh dilihat sepanjang tahun.

Dua Puluh Lapan Puri pula menduduki lingkaran zodiak, oleh itu boleh disamakan dengan dua belas buruj zodiak dalam astronomi Barat, cuma Dua Puluh Lapan Puri ini mencerminkan aliran Bulan dalam sebulan qamari dan bukannya kedudukan Matahari dalam setahun suria.
 Tiga Lingkungan 
Tiga Lingkungan terdiri daripada Larangan Ungu (紫微垣, Zǐ Wēi Yuán), Istana Agung (太微垣, Tài Wēi Yuán) dan Pasar Kayangan (天市垣, Tiān Shì Yuán). Lingkungan Larangan Ungu menduduki kawasan yang paling utara di langit malam. Dalam pandangan masyarakat Cina kuno, Lingkungan Larangan Ungu terletak di tengah-tengah langit dan dikelilingi oleh semua bintang yang lain.

Lingkungan Istana Agung terletak di timur dan utara Lingkungan Larangan Ungu, sementara Lingkungan Pasar Kayangan terletak di barat dan selatan. Tiga Lingkungan ini terpisah oleh "tembok-tembok", iaitu asterisme yang bentuknya menyerupai punca nama lingkungan-lingkungan itu.

 Dua Puluh Lapan Puri 
Dua Puluh Lapan Puri terbahagi kepada Empat Lambang, setiap satunya bersangkut-paut dengan arah mata angin dan mengandungi tujuh puri. Nama-nama dan bintang-bintang penentunya ialah:
Empat Lambang(四象)  Puri (宿) Nombor  Nama (pinyin)  Terjemahan  Bintang penentuNaga Biru Timur(東方青龍)Musim Bunga 1  角 (Jiǎo)  Tanduk  α Vir 2  亢 (Kàng)  Leher  κ Vir 3  氐 (Dǐ)  Akar  α Lib 4  房 (Fáng)  Bilik  π Sco 5  心 (Xīn)  Jantung  σ Sco 6  尾 (Wěi)  Ekor  μ Sco 7  箕 (Jī)  Tampi  γ SgrKekura Hitam Utara(北方玄武)Musim Sejuk 8  斗 (Dǒu)  Dipper  φ Sgr 9  牛 (Niú)  Lembu  β Cap 10  女 (Nǚ)  Gadis  ε Aqr 11  虛 (Xū)  Kosong  β Aqr 12  危 (Wēi)  Bumbung  α Aqr 13  室 (Shì)  Perkhemahan  α Peg 14  壁 (Bì)  Dinding  γ PegHarimau Putih Barat(西方白虎)Musim Luruh 15  奎 (Kuí)  Kaki  η And 16  婁 (Lóu)  Ikatan  β Ari 17  胃 (Wèi)  Perut  35 Ari 18  昴 (Mǎo)  Kepala Berambut  17 Tau 19  畢 (Bì)  Jaring  ε Tau 20  觜 (Zī)  Muncung  λ Ori 21  參 (Shēn)  Tiga Bintang  ζ OriBurung Merah Selatan(南方朱雀)Musim Panas 22  井 (Jǐng)  Perigi  μ Gem 23  鬼 (Guǐ)  Hantu  θ Cnc 24  柳 (Liǔ)  Dedalu  δ Hya 25  星 (Xīng)  Bintang  α Hya 26  張 (Zhāng)  Rajut  υ¹ Hya 27  翼 (Yì)  Sayap  α Crt 28  軫 (Zhěn)  Rata  γ Crv

 Asterisme Selatan (近南極星區) 
Langit di sekitar kutub samawi selatan tidak dikenali oleh masyarakat Cina purba, maka ia tidak terangkum dalam sistem Tiga Lingkungan dan Dua Puluh Lapan Puri tadi. Akan tetapi, menjelang akhir Dinasti Ming, Xu Guangqi memperkenalkan 23 lagi asterisme berdasarkan pengetahuan carta bintang barat. Maka asterisme-asterisme ini diterapkan dalam peta bintang tradisional Cina.

Asterisme-asterisme itu adalah seperti berikut:

 Nama Melayu  Nama Cina  Bil. Bintang  Buruj Barat Laut dan Gunung  海山6   Carina/Centaurus/Musca/Vela (buruj) Salib  十字架4   Crux Ekor Kuda  馬尾3   Centaurus Perut Kuda  馬腹3   Centaurus Lebah  蜜蜂4   Musca Segi Tiga  三角形3   Triangulum Australe Burung Asing  異雀9   Apus / Octans Burung Merak  孔雀 11   Pavo Parsi  波斯 11   Indus / Telescopium Ekor Ular  蛇尾 4   Octans / Hydrus Perut Ular  蛇腹 4  Hydrus Kepala Ular  蛇首 2  Hydrus / Reticulum Paruh Burung  鳥喙 7  Tucana Burung Jenjang  鶴 12  Grus / Tucana Burung Api  火鳥 10  Phoenix / Sculptor Aliran Berliku  水委 3  Eridanus / Phoenix Putih Dekat  附白 2  Hydrus Putih Sepit  夾白 2  Reticulum / Dorado Ikan Emas  金魚 5  Dorado Batu Laut  海石5  Carina Ikan Terbang  飛魚 6  Volans Kapal Selatan  南船 5   Carina Gayung Kecil  小斗 9Chamaeleon

 Penamaan bintang 
Ahli astronomi Cina kuno ada kaedah sistematik untuk menamakan bintang yang nyata di angkasa, lebih kurang seribu tahun sebelum Johann Bayer berbuat seumpamanya. Pokoknya, setiap bintang diuntukkan kepada satu asterisme, kemudian diberi nombor individu dalam asterismenya. Oleh itu, setiap bintang diberi "Nama asterisme" + "nombor". Penomboran bintang dalam asterisnme ini mengikut kedudukan dalam asterisme, berbeza sekali dengan kaedah Bayer yang mengikut magnitud bintang.

Contohnya, bintang Altair dinamakan  dalam bahasa Cina: 河鼓 ialah nama asterismenya (Gendang Sungai), dan 二 pula ialah nombornya (dua). Oleh itu, namanya ialah "Bintang Kedua Gendang Sungai".

Sesetengah bintang juga ada nama tradisi yang dikaitkan dengan mitos atau astrologi. Misalnya, bintang Altair lebih dikenali sebagai  atau  (Bintang Gembala Lembu), berdasarkan kisah mitos Gembala Lembu dan Gadis Penenun.

Nama-nama bintang ini masih dipakai dalam astronomi Cina moden. Kesemua bintang yang memakai nama tradisi Barat sentiasa diterjemah kepada nama-nama tradisi Cinanya.
 Rujukan 


Kategori:Astrologi Cina
Kategori:Astronomi Cina